

**H O T Ă R Â R E**

**privind** **aprobarea Situaţiilor financiare la data de 31.12.2022 ale**

**Aeroportului Internațional Avram Iancu Cluj R.A.**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 81 din 16.05.2023 privind aprobarea Situaţiilor financiare la data de 31.12.2022 ale Aeroportului Internațional Avram Iancu Cluj R.A., propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 16914/26.04.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 16916/26.04.2023 şi de Avizul cu nr. 16914 din 22.05.2023 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Adresa Aeroportului Internaţional Avram Iancu Cluj R.A. nr. 7902/20.04.2023, înregistrată la Consiliul Județean Cluj cu nr. 16218/20.04.2023;
* Hotărârile Consiliului de administrație al Aeroportului Internaţional Avram Iancu Cluj R.A. cu nr. 4.2/19.04.2023 și nr. 4.3 din 19.04.2023;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a) și alin. (2) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii privind reorganizarea unităților economice de stat ca regii autonome și societăți comerciale nr. 15/1990, cu modificările şi completările ulterioare;
* Legii contabilităţii nr. 82/1991, republicată, cu modificările şi completările ulterioare;
* Ordonanţei Guvernului nr. 64/2001 privind repartizarea profitului la societăţile naţionale, companiile naţionale şi societăţile comerciale cu capital integral sau majoritar de stat, precum şi la regiile autonome, cu modificările şi completările ulterioare;
* Ordinului Ministrului Finanţelor Publice nr. 1802/2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă Raportul administratorilor Aeroportului Internaţional Avram Iancu Cluj R.A., cu privire la exercițiul financiar încheiat la 31.12.2022, cuprins în **anexa nr. 1** care face parte integrantă din prezenta hotărâre.

**Art. 2.** Se aprobă Situaţiile financiare ale Aeroportului Internaţional Avram Iancu Cluj R.A. la data de 31.12.2022, care cuprind: Bilanţul, Contul de profit şi pierdere, Situaţia modificărilor capitalului propriu, Situaţia fluxului de numerar, Date informative, Situaţia activelor imobilizate și Note explicative la situaţiile financiare anuale, cuprinse în **anexa nr. 2** care face parte integrantă din prezenta hotărâre.

**Art. 3.** Se aprobă repartizarea profitului net realizat de Aeroportul Internaţional Avram Iancu Cluj R.A. în anul 2022 conform **anexei nr. 3** care face parte integrantă din prezenta hotărâre.

**Art. 4.** Se ia act de Raportul anual cu privire la remunerațiile și alte avantaje acordate administratorilor și directorilor Aeroportului Internaţional Avram Iancu Cluj R.A. în anul 2022 și de Raportul Auditorului financiar independent asupra situațiilor financiare întocmite la 31.12.2022 de Aeroportul Internațional Avram Iancu Cluj R.A.

**Art. 5.** Cu punerea în aplicare a prevederilor prezentei hotărâri se încredinţează Președintele Consiliului Județean Cluj, prin Direcția Generală Buget-Finanțe, Resurse Umane, precum și Aeroportul Internațional Avram Iancu Cluj R.A.

**Art. 6.** Prezenta hotărâre se comunică Direcţiei Generale Buget-Finanţe, Resurse Umane; Aeroportului Internaţional Avram Iancu Cluj R.A., precum şi Prefectului Judeţului Cluj şi se aduce la cunoştinţă publică prin afișarea la sediul Consiliului Județean Cluj şi postare pe pagina de internet „www.cjcluj.ro".

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 84 din 29 mai 2023**

*Prezenta hotărâre a fost adoptată cu 26 voturi “pentru” și 5 ”abțineri”, iar un membru al Consiliului județean nu a votat, fiind astfel respectate prevederile legale privind majoritatea de voturi necesară.*